12.000 de lei amendă pentru un club din Timișoara. Tineri filmați când dansau, deși clubul trebuia să fie închis.
Polițiștii din Timiș au dat două amenzi în valoare de 12.000 de lei administratorilor unui club din Timișoara. Mulți tineri au fost filmați dansând, deși, prin decizie CJSU s-a impus închiderea restaurantelor și cluburilor. Clubul ar fi trebuit să fie închis având în vedere depășirea ratei de infectare în oraș, de peste 3 la mia de locuitori.
Administratorul unuia dintre cele mai cunoscute cluburi din Timișoara a fost sancționat contravențional, pentru nerespectarea prevederilor Legii nr. 55/2020 privind diminuarea impactului de risc, cu două amenzi, în valoare totală de 12.000 de lei.De asemenea, o echipă a Poliției Timiș vizionează, duminică, imaginile din interiorul clubului pentru a identifica persoanelor care nu au respectat legislația și au petrecut în club, acestea urmând să fie sancționate.Poliția Timiș a anunțat că se va lua măsura sesizării autorităților competente, în vederea suspendării autorizației de funcționare a clubului.Mai mulți tineri au fost filmați, sâmbătă noaptea, la clubul din oraș, în timp ce dansau fără să țină cont de restricțiile din perioada pandemiei. Mai mult, clubul ar fi trebuit să fie închis, după decizia CJSU, având în vedere depășirea ratei de infectare în oraș, de peste 3 la mia de locuitori.